Բարու և չարի դպրոց

**«Բարու և չարի դպրոց»** (), 2022 թվականի ֆանտաստիկ ֆիլմ, որն ստեղծվել է Սոման Չայնանիի համանուն վիպաշարի առաջին գրքի հիման վրա։ Ֆիլմի ռեժիսորն է Փոլ Ֆեյգը, որը Դեյվիդ Մեգիի հետ հանդես է գալիս նաև որպես սցենարի համահեղինակ։ Ֆիլմի դերասանական կազմում են՝ Սոֆիա Անն Կարուզոն և Սոֆիա Ուայլին, որոնք գլխավորել են դերասանական կազմը և կատարել են համապատասխանաբար Սոֆիի և Ագաթայի դերերը, նրանք լավագույն ընկերներ են, որոնք հայտնվում են  Բարու և չարի դպրոց, որտեղ Սոֆիային ուղարկում են չար ուղղությամբ, իսկ Ագաթային՝ բարի։

Ֆիլմի մշակումը սկսվել է 2013 թվականին, երբ վիպաշարի իրավունքները ձեռք են բերվել Roth Films-ի և Jane Startz Productions-ի կողմից, իսկ Universal Pictures-ը սկզբում հանդես է եկել որպես ֆիլմի թողարկող։ Նախագծի դադարեցումից հետո՝ 2020 թվականին Նեթֆլիքսը ստանձնել է մշակողի դերը, իսկ Փոլ Ֆեյգը վարձվել է որպես ֆիլմի ռեժիսոր։ Նկարահանումները կայացել են Հյուսիսային Իռլանդիայում 2021 թվականի հունվարից հուլիս ընկած ժամանակահատվածում։

Ֆիլմը թողարկվել է 2022 թվականի հոկտեմբերի 21-ին Նեթֆլիքսի կողմից և ստացել հակասական կարծիքներ քննադատներից, որոնք գովաբանել են դերասանական կազմը և վիզուալ էֆեկտները, բայց քննադատել են պատմությունը։

## Սյուժե
Երկու աղջիկներ՝ Ագատան և Սոֆին, հայտնվում են Բարու և Չարի դպրոցում, որտեղ երեխաներին սովորեցնում են լինել հեքիաթային կերպարներ՝ հերոսներ և չարագործներ։ Սակայն սպասելիքներին հակառակ՝ բարեկիրթ ու բարի Սոֆին հայտնվում է Չարի դպրոցում, իսկ կախարդի նման Ագաթան՝ Բարու դպրոցում...

## Դերերում
* Սոֆի Անն Կարուզո - *Սոֆի*
* Սոֆիա Ուայլի - *Ագաթա*
* Քիթ Յանգ - *Ռաֆալ/Ռայան*
* Շարլիզ Թերոն - *Լեդի Լեսսո*
* Քերի Վաշինգտոն - *Կլարիսա Դովեյ*
* Լոուրենս Ֆիշբորն - *տնօրեն*
* Միշել Եո - *պրոֆեսոր Էնիմոն*
* Մարկ Հեյփ - *պրոֆեսոր Մենլի*
* ՓիթերՍերաֆինովիչ - *Յուբա*
* Քեյթ Բլանշեթ - *հեքիաթասաց*
* Ռոբ Դելեյնի - *Սոֆիի հայրը (Ստեֆան)*
* Ռեյչել Բլում -*Սոֆիի խորթ մայրը (Օնորա)*

## Արտադրություն
2011 թվականին ստուդիաներն ըստ տեղեկությունների քննարկել են «Բարու և չարի դպրոց» գրքի հիման վրա տեղծված ֆիլմի ադապտացիան։ Շարքի առաջին գրքի հրապարակումից կարճ ժամանակ անց՝ 2013 թվականին Roth Films-ը համագործակցել է Jane Startz Productions-ի հետ՝ վեպի հիման վրա ֆիլմ արտադրելու իրավունք ձեռք բերելու համար։ Universal Pictures-ը հաղթել է աճուրդում գրքերի և սցենարների համար յոթանիշ գործարքի համար։ Ռոթը, Սթարզը և Պալակ Պատելը հանդես են եկել որպես պրոդյուսերներ։ Սցենարը գրելու համար վարձվել են Չայնանին և Մալիա Սքոտչ Մարմոն։ 2015 թվականի հուլիսին Չայնանին և Սքոտ Մարմոն հայտարարել են, որ իրենք ավարտել են սցենարը։

Ֆիլմի փակվելուց հետո Նեթֆլիքսը ձեռք է բերել 2017 թվականին նոր թիմի հետ ֆիլմ ստեղծելու իրավունքները, թիմում եղել են նաև Դեյվիդ Մեգին և Լորա Սոլոնը որպես սցենարիստներ։ Մյուս ստուդիաները հաճախ մերժել են մեծ բյուջե ունեցող ֆիլմերը՝ ընտանեկան ֆիլմի թողարկման հետ կապված ծախսերի կամ ռիսկերի պատճառով։ Փոլ Ֆեյջին առաջարկվել է ռեժիսորի աշխատանքը, սակայն նա հաճախ տատանվել է՝ ֆիլմի ոճի և անծանոթ ժանրի պատճառով։ Այնուամենայնիվ, նա մտափոխվել է այն բանից հետո, երբ կարդացել է սցենարը, որի հերոսները, պատմությունը և աշխարհը կերտելու հնարավորությունները նրան դուր է եկել։ Ֆեյգը պրոդյուսերական կազմին միացել է 2020 թվականին Ռոթի, Ջեֆրի Կիրշենբաումի, Startz-ի, Լաուրա Ֆիշերի և Ֆեյգի հետ, իսկ Զաք Ռոթը, Պատրիսիա Ռիգգենը և Չայնանիը հանդես են եկել որպես գործադիր պրոդյուսերներ։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2022 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ընտանեկան ֆիլմեր
Կատեգորիա:Կինոկատակերգություններ
Կատեգորիա:Վեպերի էկրանավորումներ
Կատեգորիա:Ֆիլմեր դեռահասների համար
Կատեգորիա:Ֆիլմեր վհուկների մասին